มีเพศสัมพันธ์วันที่8 เม.ษ. ประจำเดือนไม่มา44วันนับจากปฏิทิน ซื้อที่ตรวจมาตรวจวันที่25ขึ้น1ขีด แต่มีตกขาวปกติ สีขาวขุ่น แต่ประจำเดือนยังไม่มาจนถึงตอนนี้ค่ะ จะท้องไหมคะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาช้ากว่า 35 วันนับจากรอบก่อนไปแล้วนั้น อาจจะเกิดจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งถ้าก่อนหน้านี้มีเพศสัมพันธ์มาก่อนด้วย ควรตรวจการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้ดังกล่าวไปต่อไปค่ะ